Il-Prim Ministru Libjan, Fayez al-Sarraj, ħabbar li se jirrizenja sal-aħħar ta' Ottubru. F'messaġġ televiżiv, Sarraj qal li ser ikun qiegħed iħalli l-kariga tiegħu biex din tgħaddi f'idejn awtorità eżekuttiva ġdida fi sforz biex ikun jista' jintlaħaq ftehim għall-paċi fil-pajjiż. F'Ġunju li għadda l-Armata Nazzjonali Libjana temmet 14-il xahar ta' attaki fuq il-belt ta' Tripoli. Sarraj qal li raġuni għar-riżenja hija biex il-kap tal-Gvern il-ġdid ikun jista' jmexxi b'mod paċifiku. Sarraj ilu mill-2015 iservi bħala Prim Ministru tal-gvern Libjan rikonoxxut internazzjonalment.